وزیراعظم گیلاني وائي امریکې سره خبرې جاري دي
ډاکټر شکیل افریدي ته د قید سزا په حقله ښاغلې گیلاني وویل چې هغه باید د سزا خلاف په لوړو عدالتونو کې د اپیل حق وولري. وزیراعظم وویل چې شکیل افریدي کار خو غلط کړی وو خو پکار وه چې په عام عدالت کې د انصاف سره مخ کړی شوی وی
د پاکستان وزیراعظم یوسف رضاگیلاني وئیلي افغانستان کې میشته د نیټو ځواکونو د پاره د رسد لار بیا پرانستلو په اړه د امریکې او پاکستان مزاکرات جاري دي. د پاکستان حکومتي خبرې ادارې ایسو سې ایټډ پریس یا ای پې پې ترمخه، امریکې سره د تعلقاتو او د ډاکټر شکیل افریدي په حقله ښاغلې گیلاني خپلې څرگندونې د پاکستان یو ټیلي ویژن سره مرکه کې کړې دي. نیټو د پاره د رسد لارې د بیا پرانستلو په حقله وزیراعظم گیلاني وویل چې په دې لړ کې د امریکائي او پاکستاني چارواکو په منځ کې خبرې اترې جاري دي. خو هغه زیاته کړه چې د دواړو هیوادونو تعلقات باید د یوې پیښې په بنیاد نه بلکه په مظبوط بنیادونو جوړ کړی شي. ډاکټر شکیل افریدي ته د قید سزا په حقله ښاغلې گیلاني وویل چې هغه باید د سزا خلاف په لوړو عدالتونو کې د اپیل حق وولري. وزیراعظم وویل چې شکیل افریدي کار خو غلط کړی وو خو پکار وه چې په عام عدالت کې د انصاف سره مخ کړی شوی وی. ډاکټر افريدي ته دخيبرايجنسۍ داسسټنټ پوليټيکل ايجنټ محکمې داسامه بن لادن په ضد په دوهمه مئ ايبټ اباد کې ترسره شوؤ عملياتو کې دامريکا خفيه ايجنسۍ سي ائي اى سره دمرستې کولو په تور د٣٣ؤ کالو دبند سزا اورولې وه. د امریکې حکومت او د بشري حقوقو ادارو ډاکټر شکیل افریدي ته د سزا غندنه کړې ده. امریکې د ډاکټر شکیل افریدي د ازادولو غوښتنه کړې ده او د اوسامه بن لادن په لټون کې د هغه د کردار ستائنه يي کړې ده. د پاکستان حکومت ډاکټر شکیل افریدي ته د سزا دفاع کړې ده او وئیلي يي دې د پاکستان د عدالتي عمل دې باید احترام ووکړی شي.